Ομοιοπαθητική είναι μια μορφή εναλλακτικής θεραπείας που ξεκίνησε να αναπτύσσεται πριν από περισσότερα από 200 χρόνια, η οποία στηρίζεται στη διέγερση μιας θεραπευτικής απόκρισης του σώματος, που το ωθεί να αυτοθεραπεύεται. Σύμφωνα με τους υποστηρικτές της, πρόκειται για ένα ολιστικό σύστημα ιατρικής, που θεωρεί ότι το όμοιο μπορεί να θεραπευτεί με κάτι όμοιο.  Οι ομοιοπαθητικοί γιατροί στοχεύουν στη θεραπεία ολόκληρου του σώματος, λαμβάνοντας υπόψη τόσο τον τρόπο ζωής του ασθενή και την προσωπικότητά του, όσο και τους κληρονομικούς παράγοντες που τον χαρακτηρίζουν και το ιατρικό του ιστορικό. Τα ομοιοπαθητικά φάρμακα χορηγούνται συγκεκριμένα στο κάθε άτομο ξεχωριστά, δεδομένου ότι ο κάθε άνθρωπος είναι μοναδικός. Τα ομοιοπαθητικά φάρμακα περιλαμβάνουν μικρές και εξαιρετικά αραιωμένες ποσότητες συστατικών και δεν θεωρούνται επικίνδυνα.  Οι ομοιοπαθητικοί, για να ασκούν το επάγγελμά τους πρέπει να είναι απόφοιτοι Ιατρικού Πανεπιστημίου, για να μπορούν να κάνουν ολιστική διάγνωση, τόσο σωματικών ασθενειών μέσω αξιολόγησης και εργαστηριακών εξετάσεων, όσο και ψυχολογικών καταστάσεων. Θα πρέπει επίσης να γνωρίζουν τα χημικά φάρμακα που ήδη λαμβάνει ο ασθενής, για να μπορέσουν να χορηγήσουν με τη σειρά τους ομοιοπαθητικά φάρμακα, χωρίς επιπλοκές.  Αρχικά, οι ομοιοπαθητικοί εκπαιδεύονται στην αντιμετώπιση ενός μεγάλου φάσματος ασθενειών, αλλά αργότερα λαμβάνουν επιπρόσθετη ειδίκευση σε πιο εξειδικευμένους τομείς και εργάζονται συνήθως ως: Δερματολόγοι ομοιοπαθητικοί Νευρολόγοι ομοιοπαθητικοί Παιδίατροι ομοιοπαθητικοί Γυναικολόγοι ομοιοπαθητικοί  Ομοιοπαθητικοί ρευματολόγοι Ομοιοπαθητικοί ψυχίατροι